CELEX: 32021R1323
Language: hu
Date: 2021-08-10 00:00:00
Title: A Bizottság (EU) 2021/1323 rendelete (2021. augusztus 10.) az 1881/2006/EK rendeletnek az egyes élelmiszerekben előforduló kadmium felső határértékei tekintetében történő módosításáról (EGT-vonatkozású szöveg)

2021.8.11.   
               
               
                  HU
               
               
                  Az Európai Unió Hivatalos Lapja
               
               
                  L 288/13
               
            
         A BIZOTTSÁG (EU) 2021/1323 RENDELETE
         (2021. augusztus 10.)
         az 1881/2006/EK rendeletnek az egyes élelmiszerekben előforduló kadmium felső határértékei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
         mivel:
         
                     (1)
                  
                  
                     Az 1881/2006/EK bizottsági rendelet (2) megállapítja a különböző élelmiszerek kadmiumtartalmának (Cd) felső határát.
                  
               
                     (2)
                  
                  
                     2009. január 30-án az Európai Élelmiszerbiztonsági Hatóság (a továbbiakban: Hatóság) véleményt fogadott el az élelmiszerekben előforduló kadmiumról (3). A Hatóság arra a következtetésre jutott, hogy a kadmium elsősorban a vesékre nézve toxikus hatású, különösen a proximális tubuláris sejtekre, ahol idővel felhalmozódik, és veseműködési zavart okozhat. Tekintettel a kadmium vesére gyakorolt toxikus hatásaira, a Hatóság a kadmium megengedhető heti bevitelét 2,5 μg/testtömegkilogrammban állapította meg. A Hatóság továbbá arra a következtetésre jutott, hogy a felnőttek átlagos expozíciója Unió-szerte megközelíti vagy kissé meghaladja a megengedhető heti bevitel értékét. A Hatóság továbbá azt is megállapította, hogy a lakosság olyan alcsoportjai, mint a vegetáriánusok, a gyermekek, a dohányosok és az erősen szennyezett területeken élők, a megengedhető heti bevitel értékét körülbelül a kétszeresével is meghaladhatják. Ezért az élelmiszerláncba bekerülő szennyező anyagok tudományos testülete arra a következtetésre jutott, hogy a kadmiumexpozíciót csökkenteni kell a lakosság szintjén. E vélemény nyomán a Hatóság 2012. január 17-én tudományos jelentést adott ki, amelyben megerősítette, hogy a gyermekek és a felnőttek a 95. percentilis értékű expozíció esetében meghaladhatják az egészségszempontú irányadó értékeket (4).
                  
               
                     (3)
                  
                  
                     A Hatóság véleményét és tudományos jelentését figyelembe véve a 488/2014/EU bizottsági rendelet (5) új felső határértékeket állapított meg a bébiételekre és a csokoládé- és kakaótermékekre vonatkozóan.
                  
               
                     (4)
                  
                  
                     A Bizottság azonban úgy ítélte meg, hogy a meglévő felső határértékek azonnali csökkentése akkoriban nem volt megfelelő. Ezért elfogadta az (EU) 2014/193/EU bizottsági ajánlást (6), amelyben felszólította a tagállamokat annak biztosítására, hogy a már rendelkezésre álló, a kadmium csökkentésére irányuló módszerekkel kapcsolatban tájékoztatást nyújtsanak és népszerűsítsék azokat a mezőgazdasági termelők körében, továbbá kezdjék meg vagy folytassák azok végrehajtását, az élelmiszerek kadmiumtartalmára vonatkozó adatok gyűjtésével pedig rendszeresen kövessék nyomon a kadmium csökkentésére irányuló intézkedések előrehaladását, valamint 2018 februárjáig jelentsék be az adatokat, különösen a felső határértéket megközelítő vagy azt meghaladó kadmiumszintek vonatkozásában.
                  
               
                     (5)
                  
                  
                     A kadmium csökkentésére irányuló intézkedések végrehajtását követően gyűjtött legfrissebb előfordulási adatok értékelése azt mutatja, hogy most már lehetséges a kadmium előfordulásának csökkentése számos élelmiszerben. Ezért helyénvaló a kadmiumra vonatkozó jelenlegi felső határértékek csökkentése vagy az ezekre az élelmiszerekre vonatkozó felső határértékek megállapítása.
                  
               
                     (6)
                  
                  
                     Az 1881/2006/EK rendeletet ezért ennek megfelelően módosítani kell.
                  
               
                     (7)
                  
                  
                     Tekintettel arra, hogy a kadmium olyan genotoxikus karcinogén anyag, amely közvetve fejti ki hatását, és ezért jelenléte nagyobb közegészségügyi kockázatot jelent, a kadmiumot tartalmazó olyan termékek, amelyek nem felelnek meg az új felső határértékeknek, és amelyeket e rendelet hatálybalépése előtt hoztak forgalomba, csak korlátozott ideig maradhatnak forgalomban.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1881/2006/EK rendelet melléklete e rendelet mellékletének megfelelően módosul.
         
         
            2. cikk
            A mellékletben felsorolt, a hatálybalépést megelőzően jogszerűen forgalomba hozott élelmiszerek 2022. február 28-ig forgalomban maradhatnak.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 37., 1993.2.13., 1. o.
         
         
            (2)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
         
            (3)  Az EFSA élelmiszerláncba bekerülő szennyező anyagokkal foglalkozó tudományos testülete (CONTAM); Tudományos szakvélemény az élelmiszerekben előforduló kadmiumról (Scientific opinion on cadmium in food): EFSA Journal 2009(980) 1-139, https://efsa.onlinelibrary.wiley.com/doi/epdf/10.2903/j.efsa.2009,980.
         
            (4)  Az EFSA tudományos jelentése az étrendi kadmiumexpozícióról az európai lakosság körében (Scientific Report of EFSA on Cadmium dietary exposure in the European population). EFSA Journal 2012;10(1):2551, 37 o. https://efsa.onlinelibrary.wiley.com/doi/epdf/10.2903/j.efsa.2012,2551.
         
            (5)  A Bizottság 488/2014/EU rendelete (2014. május 12.) az 1881/2006/EK rendeletnek az élelmiszerekben előforduló kadmium felső határértékei tekintetében történő módosításáról (HL L 138., 2014.5.13., 75. o.).
         
            (6)  A Bizottság 2014/193/EU ajánlása (2014. április 4.) az élelmiszerekben előforduló kadmium csökkentéséről (HL L 104., 2014.4.8., 80. o.).
      
      
         
            MELLÉKLET
            Az 1881/2006/EK rendelet melléklete 3. szakasza („Fémek”) 3.2. alszakaszának („Kadmium”) helyébe a következő szöveg lép:
            
               
                           Élelmiszerek (1)
                           
                        
                        
                           Legmagasabb határérték (mg/kg nedves tömeg)
                        
                     
                           „3.2.
                        
                        
                           
                              Kadmium
                           
                        
                        
                            
                        
                     
                           3.2.1.
                        
                        
                           Gyümölcsök (27) és fán termő héjas gyümölcsűek (27)
                           
                        
                        
                            
                        
                     
                           3.2.1.1.
                        
                        
                           Citrusfélék, almatermésűek, csonthéjasok, étkezési olajbogyó, kivi, banán, mangó, papaya és ananász
                        
                        
                           0,020 
                        
                     
                           3.2.1.2.
                        
                        
                           Bogyósgyümölcsűek, a málna kivételével
                        
                        
                           0,030 
                        
                     
                           3.2.1.3.
                        
                        
                           Málna
                        
                        
                           0,040 
                        
                     
                           3.2.1.4.
                        
                        
                           Gyümölcsök, kivéve a 3.2.1.1., a 3.2.1.2. és a 3.2.1.3. pontban felsoroltakat
                        
                        
                           0,050 
                        
                     
                           3.2.1.5.
                        
                        
                           Fán termő héjas gyümölcsűek  (*1)
                           
                        
                        
                            
                        
                     
                           3.2.1.5.1.
                        
                        
                           Fán termő héjas gyümölcsűek, kivéve a 3.2.1.5.2. pontban felsoroltakat
                        
                        
                           0,20 
                        
                     
                           3.2.1.5.2.
                        
                        
                           Fenyőmag
                        
                        
                           0,30 
                        
                     
                           3.2.2.
                        
                        
                           Gyökér- és gumós zöldségek (27)
                           
                        
                        
                            
                        
                     
                           3.2.2.1.
                        
                        
                           Gyökér- és gyökgumós zöldségek, kivéve a 3.2.2.2., a 3.2.2.3., a 3.2.2.4., a 3.2.2.5. és a 3.2.2.6. pontban felsoroltakat. A burgonya esetében a felső határérték a hámozott burgonyára alkalmazandó.
                        
                        
                           0,10 
                        
                     
                           3.2.2.2.
                        
                        
                           Retek
                        
                        
                           0,020 
                        
                     
                           3.2.2.3.
                        
                        
                           Trópusi gyökér- és gyökgumós zöldségek, petrezselyemgyökér, tarlórépa
                        
                        
                           0,050 
                        
                     
                           3.2.2.4.
                        
                        
                           Cékla
                        
                        
                           0,060 
                        
                     
                           3.2.2.5.
                        
                        
                           Zellergumó
                        
                        
                           0,15 
                        
                     
                           3.2.2.6.
                        
                        
                           Torma, paszternák, saláta bakszakáll
                        
                        
                           0,20 
                        
                     
                           3.2.3.
                        
                        
                           Hagymafélék (27)
                           
                        
                        
                            
                        
                     
                           3.2.3.1.
                        
                        
                           Hagymafélék, kivéve a fokhagymát
                        
                        
                           0,030 
                        
                     
                           3.2.3.2.
                        
                        
                           Fokhagyma
                        
                        
                           0,050 
                        
                     
                           3.2.4.
                        
                        
                           Termésükért termesztett zöldségek (27)
                           
                        
                        
                            
                        
                     
                           3.2.4.1.
                        
                        
                           Termésükért termesztett zöldségek, kivéve a padlizsánt
                        
                        
                           0,020 
                        
                     
                           3.2.4.2.
                        
                        
                           Padlizsán
                        
                        
                           0,030 
                        
                     
                           3.2.5.
                        
                        
                           Káposztafélék (27)
                           
                        
                        
                            
                        
                     
                           3.2.5.1.
                        
                        
                           Káposztafélék, kivéve a leveles káposztaféléket
                        
                        
                           0,040 
                        
                     
                           3.2.5.2.
                        
                        
                           Leveles káposztafélék
                        
                        
                           0,10 
                        
                     
                           3.2.6.
                        
                        
                           Levélzöldségek és fűszernövények (27)
                           
                        
                        
                            
                        
                     
                           3.2.6.1.
                        
                        
                           Levélzöldségek, kivéve a 3.2.6.2. pontban felsoroltakat
                        
                        
                           0,10 
                        
                     
                           3.2.6.2.
                        
                        
                           Spenót és hasonló levelek, mustármag és friss fűszernövények
                        
                        
                           0,20 
                        
                     
                           3.2.7.
                        
                        
                           Hüvelyes zöldségek (27)
                           
                        
                        
                           0,020 
                        
                     
                           3.2.8.
                        
                        
                           Szárukért termesztett zöldségek (27)
                           
                        
                        
                            
                        
                     
                           3.2.8.1.
                        
                        
                           Szárukért termesztett zöldségek, kivéve a 3.2.8.2. és a 3.2.8.3. pontban felsoroltakat
                        
                        
                           0,030 
                        
                     
                           3.2.8.2.
                        
                        
                           Póréhagyma
                        
                        
                           0,040 
                        
                     
                           3.2.8.3.
                        
                        
                           Szárzeller
                        
                        
                           0,10 
                        
                     
                           3.2.9.
                        
                        
                           Gomba (27)
                           
                        
                        
                            
                        
                     
                           3.2.9.1.
                        
                        
                           Termesztett gombák, kivéve a 3.2.9.2. pontban felsoroltakat
                        
                        
                           0,050 
                        
                     
                           3.2.9.2.
                        
                        
                           
                              Lentinula edodes (Shiitake gomba) és Pleurotus, ostreatus (kagylógomba)
                        
                        
                           0,15 
                        
                     
                           3.2.9.3.
                        
                        
                           Vadgomba
                        
                        
                           0,50 
                        
                     
                           3.2.10.
                        
                        
                           Hüvelyesek és hüvelyesekből származó fehérjék
                        
                        
                            
                        
                     
                           3.2.10.1.
                        
                        
                           Hüvelyesek, kivéve a hüvelyesekből származó fehérjéket
                        
                        
                           0,040 
                        
                     
                           3.2.10.2.
                        
                        
                           Hüvelyesekből származó fehérjék
                        
                        
                           0,10 
                        
                     
                           3.2.11.
                        
                        
                           Olajos magvak  (*1)
                           
                        
                        
                            
                        
                     
                           3.2.11.1.
                        
                        
                           Olajos magvak, kivéve a 3.2.11.2., a 3.2.11.3., 3.2.11.4., a 3.2.11.5 és a 3.2.11.6. pontban felsoroltakat
                        
                        
                           0,10 
                        
                     
                           3.2.11.2.
                        
                        
                           Repcemag
                        
                        
                           0,15 
                        
                     
                           3.2.11.3.
                        
                        
                           Földimogyoró és szójabab
                        
                        
                           0,20 
                        
                     
                           3.2.11.4.
                        
                        
                           Mustármag
                        
                        
                           0,30 
                        
                     
                           3.2.11.5.
                        
                        
                           Lenmag és napraforgómag
                        
                        
                           0,50 
                        
                     
                           3.2.11.6.
                        
                        
                           Mák
                        
                        
                           1,20 
                        
                     
                           3.2.12.
                        
                        
                           Gabonafélék  (*2)
                           
                        
                        
                            
                        
                     
                           3.2.12.1.
                        
                        
                           Gabonafélék, kivéve a 3.2.12.2., a 3.2.12.3., a 3.2.12.4. és a 3.2.12.5. pontban felsoroltakat
                        
                        
                           0,10 
                        
                     
                           3.2.12.2.
                        
                        
                           Rozs és árpa
                        
                        
                           0,050 
                        
                     
                           3.2.12.3.
                        
                        
                           Rizs, quinoa, búzakorpa és búzasikér
                        
                        
                           0,15 
                        
                     
                           3.2.12.4.
                        
                        
                           
                              Triticum durum (durumbúza)
                        
                        
                           0,18 
                        
                     
                           3.2.12.5.
                        
                        
                           Búzacsíra
                        
                        
                           0,20 
                        
                     
                           3.2.13.
                        
                        
                           Az alább felsorolt kakaó- és csokoládétermékek (49):
                        
                        
                            
                        
                     
                           3.2.13.1.
                        
                        
                           
                                       —
                                    
                                    
                                       tejcsokoládé 30 %-nál kisebb kakaószárazanyag-tartalommal
                                    
                                 
                        
                           0,10 
                        
                     
                           3.2.13.2.
                        
                        
                           
                                       —
                                    
                                    
                                       csokoládé 50 %-nál kisebb kakaószárazanyag-tartalommal – tejcsokoládé legalább 30 % kakaószárazanyag-tartalommal
                                    
                                 
                        
                           0,30 
                        
                     
                           3.2.13.3.
                        
                        
                           
                                       —
                                    
                                    
                                       csokoládé legalább 50 % kakaószárazanyag-tartalommal
                                    
                                 
                        
                           0,80 
                        
                     
                           3.2.13.4.
                        
                        
                           
                                       —
                                    
                                    
                                       a végső fogyasztó számára értékesített kakaópor vagy a végső fogyasztó számára értékesített édesített kakaópor (ivócsokoládé) kakaótartalma
                                    
                                 
                        
                           0,60 
                        
                     
                           3.2.14.
                        
                        
                           Állati eredetű termékek – szárazföldi állatok (6)
                           
                        
                        
                            
                        
                     
                           3.2.14.1.
                        
                        
                           Szarvasmarhafélék, juh, sertés, és baromfi húsa (a belsőségek kivételével)
                        
                        
                           0,050 
                        
                     
                           3.2.14.2.
                        
                        
                           Lóhús, a belsőségek kivételével
                        
                        
                           0,20 
                        
                     
                           3.2.14.3.
                        
                        
                           Szarvasmarhafélék, juh, sertés, baromfi és ló mája
                        
                        
                           0,50 
                        
                     
                           3.2.14.4.
                        
                        
                           Szarvasmarhafélék, juh, sertés, baromfi és ló veséje
                        
                        
                           1,0 
                        
                     
                           3.2.15.
                        
                        
                           Állati eredetű termékek – halak, haltermékek és egyéb tengeri és édesvízi élelmiszer-ipari termékek
                        
                        
                            
                        
                     
                           3.2.15.1.
                        
                        
                           Halak színhúsa (
                              24
                              )
                              (
                              25
                              ), kivéve a 3.2.15.2., a 3.2.15.3. és a 3.2.15.4. pontban felsorolt fajokét
                        
                        
                           0,050 
                        
                     
                           3.2.15.2.
                        
                        
                           Az alábbi halfajok színhúsa (24)
                              (25):
                           makréla (Scomber species), tonhalfélék (Thunnus species, Katsuwonus pelamis, Euthynnus species), vörösfarkú géb (Sicyopterus lagocephalus)
                        
                        
                           0,10 
                        
                     
                           3.2.15.3.
                        
                        
                           Az alábbi halfajok színhúsa (24)
                              (25):
                           páncélos makréla (Auxis species)
                        
                        
                           0,15 
                        
                     
                           3.2.15.4.
                        
                        
                           Az alábbi halfajok színhúsa (24)
                              (25):
                           szardella (Engraulis species), kardhal (Xiphias gladius), szardínia (Sardina pilchardus)
                        
                        
                           0,25 
                        
                     
                           3.2.15.5.
                        
                        
                           Rákfélék (26): végtagok és has színhúsa (44). A tarisznyarákok és tarisznyarákszerű rákfélék (Brachyura és Anomura) esetében a végtagok színhúsa.
                        
                        
                           0,50 
                        
                     
                           3.2.15.6.
                        
                        
                           Kéthéjú kagylók (26)
                           
                        
                        
                           1,0 
                        
                     
                           3.2.15.7.
                        
                        
                           Lábasfejűek (zsigerek nélkül) (26)
                           
                        
                        
                           1,0 
                        
                     
                           3.2.16.
                        
                        
                           Anyatej-helyettesítő tápszerek, anyatej-kiegészítő tápszerek, csecsemők és kisgyermekek számára készített, speciális gyógyászati célra szánt élelmiszerek (3)
                              (29) és kisgyermekeknek szánt tápszerek (29)
                              (57):
                        
                        
                            
                        
                     
                           3.2.16.1.
                        
                        
                           
                                       —
                                    
                                    
                                       porként forgalomba hozott, tehéntej-fehérjékből vagy tehéntejfehérje-hidrolizátumokból gyártott
                                    
                                 
                        
                           0,010 
                        
                     
                           3.2.16.2.
                        
                        
                           
                                       —
                                    
                                    
                                       folyadékként forgalomba hozott, tehéntej-fehérjékből vagy tehéntejfehérje-hidrolizátumokból gyártott
                                    
                                 
                        
                           0,005 
                        
                     
                           3.2.16.3.
                        
                        
                           
                                       —
                                    
                                    
                                       porként forgalomba hozott, szójafehérje-izolátumokból vagy ezek tehéntej-fehérjékkel készített keverékéből gyártott
                                    
                                 
                        
                           0,020 
                        
                     
                           3.2.16.4.
                        
                        
                           
                                       —
                                    
                                    
                                       folyadékként forgalomba hozott, szójafehérje-izolátumokból vagy ezek tehéntej-fehérjékkel készített keverékéből gyártott
                                    
                                 
                        
                           0,010 
                        
                     
                           3.2.17.
                        
                        
                           Kisgyermekeknek szánt tápszerek (29)
                              (57):
                        
                        
                            
                        
                     
                           3.2.17.1.
                        
                        
                           
                                       —
                                    
                                    
                                       porként forgalomba hozott és fehérje-izolátumokból gyártott, kivéve a szójafehérje-izolátumokat vagy ezek tehéntej-fehérjékkel készített keverékeit
                                    
                                 
                        
                           0,020 
                        
                     
                           3.2.17.2.
                        
                        
                           
                                       —
                                    
                                    
                                       folyadékként forgalomba hozott és fehérje-izolátumokból gyártott, kivéve a szójafehérje-izolátumokat vagy ezek tehéntej-fehérjékkel készített keverékeit
                                    
                                 
                        
                           0,010 
                        
                     
                           3.2.18.
                        
                        
                           Csecsemők és kisgyermekek számára készült feldolgozott gabona alapú élelmiszerek és bébiételek (3)
                              (29)
                           
                        
                        
                           0,040 
                        
                     
                           3.2.19.
                        
                        
                           Csecsemők és kisgyermekek általi fogyasztásra szánt, így címkézett és eladott italok, kivéve a 3.2.16. és 3.2.17. pontban foglaltakat
                        
                        
                            
                        
                     
                           3.2.19.1.
                        
                        
                           Folyadékként forgalomba hozva, vagy koncentrátumból készítve a gyártó utasításait követve, ideértve a gyümölcsnektárokat is (4)
                           
                        
                        
                           0,020 
                        
                     
                           3.2.20.
                        
                        
                           Étrend-kiegészítők (39)
                           
                        
                        
                            
                        
                     
                           3.2.20.1.
                        
                        
                           Étrend-kiegészítők, kivéve a 3.2.20.2. pontban felsorolt étrend-kiegészítőket
                        
                        
                           1,0 
                        
                     
                           3.2.20.2.
                        
                        
                           A kizárólag vagy főként szárított tengeri moszatokból, tengeri moszatokból származó termékekből készülő étrend-kiegészítők vagy szárított kéthéjú kagylókból készülő étrend-kiegészítők
                        
                        
                           3,0 
                        
                     
                           3.2.21.
                        
                        
                           Só
                        
                        
                           0,50 
                        
                     
            
               (*1)  A felső határértékek nem vonatkoznak a zúzásra és olajfinomításra szánt fán termő héjas gyümölcsűekre és olajos magvakra, feltéve, hogy a fennmaradó, préselt, fán termő héjas gyümölcsűeket vagy olajos magvakat nem hozzák forgalomba élelmiszerként. Amennyiben a fennmaradó, préselt, fán termő héjas gyümölcsűeket vagy olajos magvakat élelmiszerként hozzák forgalomba, e rendelet 2. cikkének (1) és (2) bekezdését figyelembe véve a felső határértékek alkalmazandók.
            
               (*2)  A felső határértékek nem vonatkoznak a sör vagy párlatok gyártásához malátaként használt gabonafélékre, feltéve, hogy a fennmaradó malátát nem hozzák forgalomba élelmiszerként. Amennyiben a fennmaradó malátát élelmiszerként hozzák forgalomba, e rendelet 2. cikkének (1) és (2) bekezdését figyelembe véve a felső határértékek alkalmazandók.”